Lucy Smith

Lucy Caroline Smith (født Dahl; 1934–2013) var en norsk jurist, professor og rektor ved Universitetet i Oslo.

 Karriere 
Lucy Smith gikk på Slemdal skole og så på Oslo katedralskole og var eneste kvinne på sitt kull da hun begynte å studere jus på Universitetet i Oslo. Hun var første kvinne i Norge som tok juridisk doktorgrad (1981). Hun ble den første kvinnelige jusprofessor i Norge i 1987, og i 1993 ble hun Universitetet i Oslos første kvinnelige rektor«Lucy Smith er død», abc nyheter, 27. august 2013: , en stilling hun holdt til 1998.

I begynnelsen av 1970-årene bidro Smith til å etablere kvinnerett som eget fagområde, og hun var en av pionerene i faget barnerett. Hun publiserte boken Foreldremyndighet og barnerett (1980). I 2003 ble hun medlem av FNs barnekomité som overvåker barnekonvensjonen.

Fra og med slutten av 1970-årene ble hun kjent i næringslivet gjennom flere styreverv i norsk kultur- og næringsliv. De fleste av disse holdt hun som første kvinne.

Smith ledet utvalget som utformet Børsloven (1985), og hun har publisert vitenskapelige arbeider innen børs- og verdipapirrett, deriblant Kampen på aksjemarkedet: en rettslig studie av selskapsovertak og forsvarstiltak (1988).http://www.ub.uio.no/om/tall-og-fakta/ub-200-aar/personer/smith.html

Hun deltok på Bilderberg-konferansen i 1989.http://publicintelligence.net/1989-bilderberg-meeting-participant-list/

 Privatliv 

Smith var gift med Carsten Smith, tidligere høyesterettsjustitiarius. Smith døde 27. august 2013, etter lengre tids sykdom.«Lucy Smith er død», Uniforum, 27. august 2013: http://www.uniforum.uio.no/nyheter/2013/08/lucy-smith-er-dod.html

 Æresbevisninger 
Lucy Smith var æresdoktor ved Uppsala universitet og Københavns Universitet. I 1990 ble hun innvalgt i Det Norske Videnskaps-Akademi. I 1995 ble hun hedret med kommandør av St. Olavs OrdenLucy Smith, nbl.snl.no, besøkt 27. august 2013 og i 2001 med kommandør av 1. klasse av den svenske Nordstjerneordenen for sin innsats innenfor nordisk og norsk-svensk universitetssamarbeid.«Svensk heder til Carsten og Lucy Smith», Aftenposten, 19. juni 2001, s. 10. I 2003 fikk hun UNICEFS ærespris.

Universitetet i Oslos administrasjonsbygg på Blindern er oppkalt etter henne.

 Annet 
Hun ble kjent for det store publikum på 1980-tallet som overdommer i NRKs spørrelek Kvitt eller dobbelt og videre på 1990-tallet gjennom ukebladene.

 Verker (utvalg) 
 Kvinnerett – mål og midler (1975)
 Foreldremyndighet og barnerett (doktoravhandling 1980)
 Barn og foreldre (sammen med Peter Lødrup, 1981. 7. rev. utg. 2006)
 Norsk rett og folkeretten (sammen med Carsten Smith, 1982)
 Domstolenes adgang til å sette til side kontraktsvilkår etter prislovens § 18 (i TfR nr. 4/1982, s. 755–775)
 Om misbruk av interne opplysninger ved aksjeomsetning – såkalt "insider trading" (i TfR nr. 2–3/1983, s. 145–162)
 Kampen om aksjemarkedet (1988)
 Fondsmegleres egenhandel (i Festskrift til Sjur Brækhus, 1988)
 Barn, foreldre og menneskerettigheter (i Jussens Venner, 1991)
 Parents and Children (sammen med Peter Lødrup, 1991)
 Kjøps-, avtale- og pengekravsrett (sammen med G. Woxholt, 1993)
 Den første kjærligheten – universitetet den gang og nå (i Festskrift til Carsten Smith, 2002)
 Retten til å vite (i Hyldestskrift til Jørgen Nørgaard, København 2003)

 Referanser 

 Eksterne lenker 


Kategori:Norske jusprofessorer
Kategori:Professorer ved Universitetet i Oslo
Kategori:Rektorer ved Universitetet i Oslo
Kategori:Medlemmer av Det Norske Videnskaps-Akademi
Kategori:Kommandører av St. Olavs Orden
Kategori:Nordstjerneordenen
Kategori:Æresdoktorer ved Københavns Universitet
Kategori:Æresdoktorer ved Uppsala universitet
Kategori:Personer fra Oslo
Kategori:Alumni fra Oslo katedralskole